Kardiomüopaatia

Kardiomüopaatia on üldnimetus südamelihaskesta haigustele, mis põhjustavad inimestel südamepuudulikkust. Haigusprotsess kahjustab peamiselt südamelihase ehitust, suurust ja talitlust.

Sümptomid
Kardiomüopaatia tüüpilised sümptomid on järgmised:
 öine äkiline õhupuudusehoog (paroksimaalne öine düspnoe);
 kõrge vererõhk;
 hingeldushood;
 minestushood;
 pearinglus;
 rütmihäired jpm.

Tüsistused
Kardiomüopaatia raskeim vorm on kopsuödeem ehk kopsuturse. Kardiomüopaatia võib põhjustada 
 südamepuudulikkust;
 südame rütmitusi ehk arütmiaid;
 kodade arütmiaid;
 embooliat;
 sünkoopi;
 äkksurma jm.

NYHA klassifikatsioon 

Patsiendi kirjeldatud sümptomite alusel klassifitseeritakse südamepuudulikkust NYHA südamepuudulikkuse funktsionaalse klassifikatsiooni alusel, mille on välja töötanud New Yorgi Südamearstide Assotsiatsioon (NYHA).
Nimetatud klassifikatsiooni kasutatakse kardioloogia vallas, määratlemaks patsienti NYHA klassidesse I (patsient sümptomiteta) kuni IV (sümptomid ka voodis olles).

Kardiomüopaatiate rahvusvaheline klassifikatsioon 
Tekkepõhjuste järgi klassifitseeritakse kardiomüopaatiad Eesti Tervishoiusüsteemis töötavate arstide poolt RHK-10 alusel, peatükis IX: Vereringeelundite haigused, alampeatükis: I30-I52 Muud südamehaigused, I.42: Kardio(müo)paatia, mida vajadusel täpsustatakse.

Südamelihasehaigustu(mu)se ehk kardio(müo)paatia [I42] alamjaotised

AlamjaotisedNimetus I42.0 Dilateeruv kardio(müo)paatia  I42.1 Ummistav e obstruktiivne hüpertroofiline kardio(müo)paatia I42.2 Muu hüpertroofiline kardio(müo)paatia I42.3 Endomüokardiaalne (eosinofiil)haigus I42.3 Endomüokardiaalne (eosinofiil)haigus I42.4 Endokardi fibroelastoos I42.5 Muu restriktiivne kardio(müo)paatia I42.6 Alkohoolne kardio(müo)paatia I42.7 Ravimite ja muude välistegurite põhjustatud kardio(müo)paatia I42.8 Muud kardio(müo)paatiad I42.9 Täpsustamata kardio(müo)paatia

Kardio(müo)paatia mujal klassifitseeritud haiguste korral [I43] alamjaotised

AlamjaotisedNimetus I43.0 Kardio(müo)paatia mujal klassifitseeritud nakkus- ja parasiithaiguste korral I43.1 Kardio(müo)paatia ainevahetushaiguste korral I43.2 Kardio(müo)paatia toitumisvaeguste korral I43.8 Kardio(müo)paatia mujal klassifitseeritud muude haiguste korral	

Eristusdiagnoos
Südamepuudulikkust põhjustavad mitmed haiguslikud seisundid, näiteks võib metaboolset kardiomüopaatiat põhjustada beribeeri (tiamiinivaegus). Diagnoosi kinnitamiseks tehakse kliinilises meditsiinis mitmesuguseid laboratoorseid analüüse, teste ja diagnostilisi protseduure.

Kliinilise keemia uuringud
Kardiomüopaatia korral tehakse kliinilise keemia kaudu mitmeid markerensüümide analüüse:

 kreatiini kinaas (CK), seerum;
 alaniini aminotransferaas (ALT), seerum;
 aspartaadi aminotransferaas (AST), seerum;
 laktaadi dehüdrogenaas (LDH), veri;
 laktaadi dehüdrogenaas (LDH), isoensüümid, veri;
 vaba türoksiin (S,P-fT4), veri;
 B-tüüpi natriureetilise propeptiidi N-fragment (S,P-NT-proBNP);
 südame ensüümid (isoensüümid), veri;
 kliiniline vereanalüüs, veri;
 täisvere analüüs;
 elektrolüütide analüüs;
 uriini analüüs jpt;
 histopatoloogilised koeproovid;
 viiruste külviproovid.

Diagnostilised protseduurid
 EKG
 angiograafia
 kopsuröntgen
 koormustestid
 kompuutertomograafia
 magnetresonantstomograafia jpt

Ravi ja prognoos
Ravi osas tuleb patsiendil konsulteerida arstiga, kes määrab olenevalt haiguse staadiumist õige ravi:
tablettravi (toimeaine digoksiin), diureetikumid (toimeaine furosemiid), vererõhualandajad (toimeained ramipril, nifedipin jt), rütmihäirete ravimid (warfarin);
kirurgilise ravi – mitmed kirurgilised protseduurid, näiteks kardiomüoplastika, südamerütmuri paigaldamine jpm.

Prognoos oleneb südamepuudulikkuse arengustaadiumist ja võib patsienditi olla väga erinev. Üldiselt on tegemist kroonilise progresseeruva haigusega. Kui südamepuudulikkus on arenenud lõppstaadiumi, siis on prognoos halb ja võib kiiresti viia surmlõppele.

Vaata ka
 Süda
 Arütmiad

 Viited 

Välislingid
 Humaanravimite register. (www.sam.ee Veebiversioon)
 Ravimiameti poolt sisseveoks ja kasutamiseks lubatud müügiloata ravimite toimeained. Veebiversioon
 Retlav Roosipuu. Arstiteaduskonna III kursuse loeng: südame veresoonkonna haigused. Veebiversioon (PDF)
 Alaniini aminotransferaasi analüüs. Alaniini aminotransferaasi analüüs. Veebiversioon (PDF)
 Aspartaat aminotransferaasi analüüs. Aspartaat aminotransferaasi analüüs. Veebiversioon (PDF)
 Kreatiini kinaasi analüüs. Kreatiini kinaasi analüüs. Veebiversioon (PDF)
 Laktaadi dehüdrogenaas analüüs. Laktaadi dehüdrogenaas analüüs. Veebiversioon (PDF)
 Vaba türoksiini (S,P-fT4) analüüs. Vaba türoksiini (S,P-fT4)analüüs. Veebiversioon (PDF)
 B-tüüpi natriureetilise propeptiidi N-fragment (S,P-NT-proBNP) analüüs. B-tüüpi natriureetilise propeptiidi N-fragment (S,P-NT-proBNP) analüüs. Veebiversioon (PDF)

Kategooria:Vereringeelundite haigused